พอดีแฟนผม ประจำเดือนไม่มานี้เข้าเดือนที่5แล้วคับ เมื่อ2เดือนที่แล้วใช้เครื่องตรวจดูแล้ว ขึ้น1ขีดไม่ท้อง เดือนตุลาคมเลยไปฉีดยาคุมมา ประจำเดือนก้ยังไม่มาเลยคับ เคยอ่านเจอในเว็ปว่าอาจเป็นเพราะ ความเครียด(แฟนผมชอบเก็บความคิดมา ก้มีเครียดร้องไห้บ้าง ให้นมลูกอีกด้วย ฉีดยาคุมด้วย อาจทราบว่ามันเกี่ยวกับประจำเดือนไม่มาไหมคับ แฟนผมไม่กล้าไปหาคับเค้ากลัว เหมือนจะเป็นโรคซึมเศร้าด้วยอ้ะคับ #มีทางไหนจะช่วยได้บ้างคับ
สวัสดีค่ะ จากคำถามเดิมเรื่องประจำเดือนไม่มาและประวัติเพิ่มเติมที่ว่าจะเกี่ยวกับการฉีดยาคุมหรือไม่นั้น การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ หากฉีดภายใน 5 วันแรกที่มีประจำเดือนสามารถมีเพศสัมพันธ์ได้ทันที แต่หากไม่ใช่ จะต้องรอให้ครบ 7 วันก่อนค่อยมีเพศสัมพันธ์ได้ ผลข้างเคียงจากยาฉีดคุมกำเนิดได้แก่ เลือดออกกระปริดกระปรอยทางช่องคลอดประจำเดือนมาคลาดเคลื่อนหรือไม่มาได้ค่ะดังนั้นแนะนำว่าถ้าสงสัยเรื่องการตั้งครรภ์ ซื้อชุดตรวจการตั้งครรภ์มาตรวจเองเบื้องต้นหรือไปยืนยันที่รพ. และถ้าไม่ชอบให้ประจำเดือนไม่มาหรือมาไม่สม่ำเสมอ อาจปรึกษาแพทย์เพื่อเปลี่ยนวิธีการคุมกำเนิดต่อไป